Sidney Bechet
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1920 – 1960
Sidney Bechet var en amerikansk jazzmusiker, sopransaksofonist og klarinettist som var en av de fremste utøverne av dixieland- og New Orleans-jazz.
Bichet vokste opp i New Orleans og var allerede som tiåring med i byens fremste jazzorkestre. I 1919 reiste han til Europa som medlem av Will Marion Cooks orkester, et av de første som brakte jazzen til denne delen av verden. Han ble i Europa i tre år, kom tilbake igjen i 1925 og tilbrakte fem år med omfattende turneer, blant annet til Sovjetunionen. I 1926 spilte han i to uker på Casino Teater og Restaurant Speilen i Oslo med revyen Black People.Bechet utviklet seg til en av de mest betydningsfulle utøvere innen New Orleans-stilen, i samspill med blant annet trompeterne Tommy Ladnier og Louis Armstrong og som leder av egne orkestre. I 1951 bosatte han seg i Frankrike, hvor han ble umåtelig populær og hadde stor kommersiell suksess, blant annet med sin komposisjon Petite fleur. Selvbiografien Treat It Gentle kom i 1960. Les mer i Store norske leksikon jazz New Orleans-jazz dixieland-musikk Eksterne lenker Sidney Bechet